पाएं अपने शहर की ताज़ा ख़बरें और फ्री ई-पेपरडाउनलोड करें
जिले में शुरू हुए 18 + के युवाओं में टीकाकरण का उत्साह देखा गया। सुबह 8 बजे से ही युवा मानस भवन स्थित टीकाकरण केंद्र पर पहुंचना शुरू हो गए थे। सुबह 11 बजे तक 60 युवाओं को डोज लग चुका था।
बुधवार से जिले में केवल टीकाकरण केंद्र मानस भवन में 18-45 वर्ष के युवाओं के लिए टीकाकरण शुरू हुआ। वहीं, प्रथम तलपर 18+ की वैक्सीनेशन के लिए काउंटर बनाए गए हैं। पहले दिन केवल 100 युवाओं को टीका लगाने का लक्ष्य रखा गया था। इसके लिए मंगलवार को पंजीयन कराए गए। टीकाकरण के पहले दिन ही युवा काफी उत्साहित होकर केंद्र पर पहुंचे। जिले में सबसे पहला टीका 21 वर्षीय अनु नेहा जैन को लगाया गया।
एएनएम ग्यारसी सेन ने उसे टीका लगाया। उन्होंने बताया कि वे काफी उत्साहित हैं। लंबे समय से इंतजार कर रही थीं। टीका लगवाने पहुंची सदर बाजार निवासी 19 वर्षीय ऐश्ले जैन बताती हैं कि वह एमआईटी पुणे से इंजीनियरिंग कर रही हैं। घर में पिताजी को कोरोना हुआ, तो डर का माहौल था। चिंतित भी हुए। पिता की तबियत ठीक होने पर उन्होंने कहा कि जैसे ही टीकाकरण शुरू होगा, टीका लगवाना है। वह कहती हैं कि कोरोना का डर हमारे मन में था।
वैक्सीन का बहुत दिनों से इंतजार कर रहे थे। अब वैक्सीन लग गई है, तो राहत मिली है। दूसरा डोज भी जल्दी लग जाए, ताकि अपनी पढ़ाई पुनः शुरू कर सकें और कॉलेज जल्द खुल जाए। विकास नगर निवासी नीतू ने बताया कि वे खुद कोरोना से पीड़ित हो चुकी हैं। उनके पति भी कोरोना कि चपेट में आ गए थे। अब सभी ठीक हैं। काफी दिनों से वैक्सीनेशन का इंतजार कर रहे थे। आज जब वैक्सीन लग गई है, तो अच्छा महसूस कर रहे हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn